**Nyírbátor Város Önkormányzata Képviselő-testületének**

**27/2021.(X.27.)**

**önkormányzati rendelete**

**a 2021. évi igazgatási szünet elrendeléséről**

Nyírbátor Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 232. § (3) bekezdésében kapott felhatalmazás alapján – figyelembe véve a Kormány ajánlását a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunka-végzéséről szóló 30/2012. (III. 7.) Korm. rendelet 13.§-15.§-ban foglaltakat – az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**1.§**

A rendelet hatálya kiterjed a Nyírbátori Polgármesteri Hivatal (továbbiakban: Hivatal) által foglalkoztatott valamennyi köztisztviselőre, ügykezelőre és munkavállalóra.

**2.§**

(1) A Hivatal 2021. évi munkarendjében a téli igazgatási szünet 2021. december 27. (hétfő) napjától 2021. december 31. (péntek) napjáig tart.

(2) Az igazgatási szünet időtartama alatt Nyírbátor Város Jegyzője, mint munkáltató valamennyi, e rendelet hatálya alá tartozó munkavállaló részére köteles 5 nap rendes szabadságot kiadni.

**3.§**

Az igazgatási szünet időtartama alatt munkanapokon a Hivatal csoportvezetői telefonos ügyeletet tartanak.

**4.§**

A lakosságot az igazgatási szünet elrendeléséről tájékoztatni kell.

**5.§**

Ez a rendelet 2021. október 28. napján lép hatályba és 2022. január 1. napján hatályát veszti.

K.m.f.

|  |  |
| --- | --- |
| **Máté Antal polgármester** | **Badics Ildikó**  **jegyző** |

A rendelet kihirdetése megtörtént:

Nyírbátor, 2021. október 27-én Badics Ildikó jegyző